Қырҭтәыла аҧыза-министр Иракли Ҕарибашвили ЕАР Ассамблеиа Хада 76-тәи асессиаҿы дықәгылоит. Аиҳабыра рнапхгаҩы Ниу-Иорк даҭаауеит цәыббра 20-25 рзы.
Аҧыза-министр ипрессмаҵзура адыррақәа рыла, цәыббра 21 рзы ЕАР 76-тәи асессиа адебатқәа аадыртуеит. Адунеитә лидерцәа рыгәҭа ауснагӡатә ихы алаирхәоит Қырҭтәыла аҧыза-министр.
Америка авизит аан, ЕАР Ассамблеиа Хада 76-тәи асессиа аҳәаақәа ирҭагӡаны, Қырҭтәыла аҧыза-министр ҩ-ганктәи аиҧыларақәа мҩаҧигоит.
Цәыбрра 24 рзы, аҧыза-министр, ЕАР атрибунантә, адебатқәа рылахәылацәа рҿаҧхьа дықәгылоит. Иракли Ҕарибашвили Қырҭтәылеи жәларбжьаратәи fуаажәларреи рҿаҧхьа иқәгылоу аҳасабтәқәеи урҭ рыӡбараҿы аидгылара аҵаки дазааҭгылоит.
Аҧыза-министр анапхгара ззиуа ақырҭуа делегациа иалоуп авице-аҧыза, адәныҟатәи аусқәа рминистр Давиҭ Залкалиании, аҵареи аҵарадырреи рзы аминистр Михаил Чхенкелии, аиҳабыра русмҩаҧгарҭа анапхгаҩы Илиа Дарчиашвилии.